


Inšpektorat RS za varstvo pred naravnimi in drugimi nesrečami Izpostava Celje, Maistrova ulica 5, 3000 Celje, izdaja na podlagi prvega odstavka 18. in 32. člena Zakona o inšpekcijskem nadzoru (Ur.l. RS, št. 43/07 – UPB1 s spremembami in dopolnitvami), 50. in 54. člena Zakona o varstvu pred požarom (Ur.l. RS, št. 3/07 – UPB1 s spremembami in dopolnitvami) ter 27. člena Zakona o dimnikarskih storitvah (Ur.l. RS, št. 68/16), po uradni dolžnosti v zadevi varstva pred požarom AA, BB in CC, ki jih zastopa upravnik XY  naslednjo



	O   D   L   O   Č   B   O



1. AA, BB in CC (v nadaljevanju zavezancem), ki jih zastopa upravnik XY, se v večstanovanjskem objektu na naslovu Ulica Petra Klepca 5, Celje  prepove uporaba male kurilne naprave, do pridobitve pozitivnega poročila dimnikarske družbe DD.

2. Rok prepovedi uporabe male kurilne naprave:  TAKOJ po prejemu te odločbe 

3. O pridobitvi pozitivnega poročila dimnikarske družbe DD morajo zavezanci takoj pisno obvestiti Inšpektorat RS za varstvo pred naravnimi in drugimi nesrečami, Izpostava Celje, Maistrova ulica 5, 3000 Celje. 

4. Pritožba zoper to odločbo ne zadrži njene izvršitve.

5. V tem postopku posebni stroški niso nastali.

O b r a z l o ž i t e v


Inšpektorat RS za varstvo pred naravnimi in drugimi nesrečami, Izpostava Celje (v nadaljevanju IRSVNDN) je dne 28.11.2026 prejel anonimno prijavo, iz katere izhaja, da je eden od zavezancev v večstanovanjskem objektu na naslovu Ulica Petra Klepca 5, Celje postavil dimniško cev brez dovoljenja v porušen nestabilen dimnik, zavezanec naj bi na ostrešju objekta že dvakrat povzročil požar. Na prepoved kurjenja se zavezanec naj ne bi oziral, saj ima postavljen improviziran dimnik skozi uničen dimnik od požara. 

Od upravnika večstanovanjskega objekta XY je inšpektorica pridobila podatek, da je od njih pooblaščena dimnikarska družba v večstanovanjskem objektu na naslovu Ulica Petra Klepca 5, Celje DD. Navedena dimnikarska družba je na IRSVNDN dne 05.12.2025 posredovala zapisnike o opravljenih dimnikarskih storitvah v večstanovanjskem objektu na naslovu Ulica Petra Klepca 5, Celje in sicer tri zapisnike o izvedenih dimnikarskih storitvah z dne 20.10.2025. Iz zapisnikov o pregledu dimovodne naprave pri uporabnikih AA, BB in CC je dimnikar ugotovil neustrezno saniran dimnik in jim podal rok odprave nepravilnosti 30 dni. 

Dne 19.01.2026 je dimnikarska družba DD v večstanovanjskem objektu na naslovu Ulica Petra Klepca 5, Celje opravila ponovni pregled dimovodne naprave ter ugotovila, da zgoraj navedeni uporabniki kurilnih naprav pomanjkljivosti na dimovodni napravi niso odpravili, zaradi česar obstaja zmanjšano varstvo pred požarom, o čemer je  citirana dimnikarska družba Plamen skupina d.o.o. na podlagi prvega odstavka 15. člena Zakona o dimnikarskih storitvah (Ur.l. RS, št. 68/16) obvestila IRSVNDN.  
Ker nadaljnja uporaba male kurilne naprave (kamor skladno z določbami 3. člena Zakona o dimnikarskih storitvah spadajo vse naprave, ki so potrebne za obratovanje male kurilne naprave, torej tudi dimovodne naprave) predstavlja nevarnost nastanka požara in je posledično ogroženo življenje in zdravje ljudi ter njihovo premoženje, se zavezancem na podlagi 55. člena Zakona o varstvu pred požarom (Ur.l. RS, št. 3/07 s spremembami in dopolnitvami) in 27. člena Zakona o dimnikarskih storitvah uporabo kurilne naprave, do pridobitve pozitivnega poročila dimnikarske službe, prepove. 

Rok prepovedi uporabe kurilne naprave je TAKOJ po prejemu te odločbe.

V skladu z določili 29. člena ZIN morajo zavezanci o pridobitvi pozitivnega poročila dimnikarske družbe Plamen skupina d.o.o. Griže takoj obvestiti Inšpektorat RS za varstvo pred naravnimi in drugimi nesrečami, Izpostava Celje, Maistrova ulica 5, 3000 Celje..
V skladu  z določili 30. člena ZIN  pritožba na odločbo ne zadrži njene izvršitve.

Skladno s 118. členom Zakona s splošnem upravnem postopku (Ur.l. RS, št. 24/06 – UPB2 s spremembami in dopolnitvami) posebni stroški v tem postopku niso nastali.

Odločba je izdana po uradni dolžnosti in je v skladu z določili 22. člena Zakona o upravnih taksah (Ur.l. RS, št. 106/10-UPB 5 in 32/16)  oproščena plačila takse.

V skladu s tretjim odstavkom 125. člena Stanovanjskega zakona (Ur.l. RS, št. 69/03 s spremembami in dopolnitvami) mora upravnik o izdaji te odločbe obvestiti etažne lastnike.

Pouk o pravnem sredstvu: Zoper to odločbo je dopustna pritožba v roku 15 dni po prejemu te odločbe ministru za obrambo, Vojkova cesta 55, Ljubljana. Pritožba se vloži ali da ustno na zapisnik neposredno pri organu, ki je odločbo izdal.

Za pritožbo je potrebno plačati upravno takso v višini 18,10 EUR na transakcijski račun IBAN:  SI56 01100-8450051146, referenca: SI11 19135-7111002-00002012. V obrazcu UPN izpolnite polja: Koda namena: GOVT; Namen/rok plačila: Plačilo upravne takse; BIC banke prejemnika: BSLJSI2X; Ime in naslov prejemnika: MORS, Inšpektorat RS za varstvo pred naravnimi in drugimi nesrečami, Vojkova cesta 61, 1000 Ljubljana. Dokazilo o plačilu upravne takse je potrebno dostaviti na Inšpektorat RS za varstvo pred naravnimi in drugimi nesrečami, Izpostava Celje, Maistrova ulica 5, 3000 Celje. 

Zavezanci so prejeli fizično kopijo odločbe v elektronski obliki. Zavezanci lahko zahtevajo, da se jim pošlje izvirnik na elektronski naslov ali potrdi skladnost kopije z izvirnikom. Uveljavljanje te zahteve ne vpliva na pravni položaj oziroma tek roka, ki je začel teči z vročitvijo kopije (drugi odstavek 65.b člena Uredbe o upravnem poslovanju, Ur.l. RS, št. 9/18 s spremembami in dopolnitvami).

 

								INŠPEKTORICA
Vročiti:
· Upravniku XY – osebno po ZUP-u
· Dimnikarska družba DD – z vročilnico 

